Čuvašija

Čuvašija ili Čuvaška (ruski: Чувашия; čuvaški: Чăваш Ен) je autonomna republika u sastavu Ruske federacije. Ima površinu od 18.300 km². Ima 1.313754 stanovnika. Čuvašija se nalazi u centru evropskog dela Rusije. Čuvaši čine 67.7% stanovništva, Rusi 26.5%, Tatari 2.8%. Glavni grad je industrijski centar Čeboksari, koji ima 453,700 stanovnika i nalazi se na reci Volgi. Drugi grad po veličini je Novočeboksarsk. Graniči sa rekom Volgom na jugu i zapadu. Iako je ruski jezik dominantan poslovni jezik, čuvaški se još uvek govori u mnogim delovima Čuvašije. Šumama je pokriveno 30% Čuvašije. Čuvaški preci su bili Prabugari, koji su boravili na severnom Kavkazu od 5. do 8. veka. Deo Prabugara je u 8 veku krenuo na Balkan, gde su se raspršili među Slavenima i formirali današnju Bugarsku. Drugi deo Prabugara se premestio do srednje Volge. Čuvaši su formirani velikim delom od tih Prabugara, koji nisu prihvatili islam u 10. veku. Čuvašija je postala deo Rusije 1551.